SA20 ook op Sky Sports te sienGraeme Smith. Foto: Twitter. Meer as 30 wedstryde in die splinternuwe SA20-toernooi sal ook op Sky Sports in Europa te siene wees. Graeme Smith, toernooi-kommissaris, is natuurlik in sy noppies met die jongste verwikkeling. “Ons is opgewonde daaroor om die dekking van die SA20-toernooi ook na Sky Sports se uitgebreide ondersteunersbasis te neem. Dít is ŉ belangrike ooreenkoms wat ons nog ŉ internasionale hupstoot vóór ons amptelike bekendstelling op 10 Januarie sal gee,” het Smith gesê. Van die grootste internasionale sterre – onder wie Engeland se Jos Buttler, Jofra Archer en Sam Curren – sal hul kriekettoorkuns vir die ses franchise-spanne kom uitstal. Volgens Bryan Henderson, baas van Sky Sports se krieketkanale, is hulle opgewonde oor die Suid-Afrikaanse mik-en-moker-avontuur. The #Betway #SA20 is proud to announce another iconic broadcast partner who will bring all the action from South Africa's explosive new T20 league to all @SkySports viewers!???????? Read more about this exciting announcement: https://t.co/Ey9NVVV9ok ???? pic.twitter.com/Vuzp74ozw4 — SA20_League (@SA20_League) January 3, 2023 “Ons glo dat die SA20 ŉ ongelooflike kompetisie sal wees met van die beste Engeland-spelers in aksie,” het Henderson gesê. Smith het vroeër bevestig dat die krieketbeursies ook sal bult danksy die nuwe krieketinisiatief. Daar sal prysgeld van R70 miljoen (meer as $4 miljoen) op die spel wees wanneer die toernooi in alle erns begin. “Hierdie toernooi is ŉ eerste keer vir Suid-Afrikaanse krieket en ŉ verdere aanduiding van SA20 se ambisie om ŉ positiewe invloed op plaaslike krieket te hê,” het die voormalige Protea-kaptein gesê. Al die wedstryde sal regstreeks op SuperSport uitgesaai word. Sky Sports have announced a new five-year rights deal to show the South Africa T20 cricket league ???????????? — Sky Sports Cricket (@SkyCricket) January 3, 2023 10 Januarie: MI Cape Town teen Paarl Royals (17:30 in Kaapstad) 11 Januarie: Durban Super Giants teen Johannesburg Super Kings (17:30 in Durban) 12 Januarie: Sunrisers Eastern Cape teen Pretoria Capitals (17:30 in Gqeberha) 13 Januarie: Paarl Royals teen Johannesburg Super Kings (13:30 in die Paarl) 14 Januarie: Pretoria Capitals teen Sunrisers Eastern Cape (13:30 in Pretoria); MI Cape Town teen Johannesburg Super Kings (17:30 in Kaapstad) 15 Januarie: Durban Super Giants teen Paarl Royals (13:30 in Durban) 16 Januarie: Sunrisers Eastern Cape teen MI Cape Town (17:30 in Gqeberha) 17 Janaurie: Paarl Royals teen Durban Super Giants (13:30 in die Paarl); Johannesburg Super Kings teen Pretoria Capitals (17:30 in Johannesburg).